Rikunarita-ORG/Wikinium huggingface dataset:
# Psicoloxía cognitiva

| Psicoloxía cognitiva |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
rama da psicoloxía  |
|  Subclase de
psicoloxía  |
|  Parte de
 psicoloxía terminoloxía de psicoloxía  |

 |
|

| Implicados |
| --- |
|  Practicado por
psicólogo cognitivo  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/01sr0  |
| MeSH | D000090182  |
| OpenAlex | C180747234  |

 |

 |
|

| Fontes e ligazóns |
| --- |
|  |

 |
| Wikidata C:Commons |

Psicoloxía.
A **psicoloxía cognitiva** ou **cognitivismo** é a psicoloxía que se encarga do estudo da cognición; é dicir, dos procesos mentais implicados no coñecemento. Ten como obxecto de estudo os mecanismos básicos e profundos polos que se elabora o coñecemento, dende a percepción, a memoria e a aprendizaxe, até a formación de conceptos e razoamento lóxico. Por cognitivo entendemos o acto de coñecemento, nas súas accións de almacenar, recuperar, recoñecer, comprender, organizar e usar a información recibida a través dos sentidos.

Está situada dentro do que se denomina o hexágono cognitivo, formado pola interrelación entre neurociencia, intelixencia artificial, psicoloxía, lingüística, antropoloxía e filosofía.
Recibe influencias de disciplinas e teorías afíns, como o tratamento da información, a intelixencia artificial, a ciencia da linguaxe e o enfoque holístico da Gestalt.

O interese da psicoloxía cognitiva é dobre. O primeiro interese é estudar como as persoas entenden o mundo no que viven e tamén se abordan as cuestións de como os seres humanos toman a información sensorial entrante e a transforman, sintetizan, elaboran, almacenan, recuperan e finalmente fan uso dela. O resultado de todo este procesamento activo da información é o coñecemento funcional no sentido de que a segunda vez que a persoa se atopa cun acontecemento da contorna igual ou semellante está máis segura do que pode ocorrer comparado coa primeira vez.

O segundo interese da psicoloxía cognitiva é como a cognición leva á conduta. Dende un enfoque motivacional, a cognición é un "trampolín á acción". Para os teóricos cognitivistas, a acción está principalmente en función dos pensamentos da persoa e non dalgún instinto, necesidade, pulsión ou estado de activación (*arousal*).

## Notas
# Alisma plantago-aquatica

| Alisma plantago-aquatica |
| --- |
|  |
| Clasificación científica |
|

|  |  |
| --- | --- |
| Reino: | Plantae  |
| División: | Magnoliophyta  |
| Clase: | Liliopsida  |
| Orde: | Alismatales  |
| Familia: | Alismataceae  |
| Xénero: | '**Alisma'**  |
| Especie: | ''Alisma plantago-aquatica''  |

 |
| Subespecies |
| * *Alisma plantago-aquatica
 orientale.* Sam.
 |

A Alisma plantago-aquatica é unha especie de planta acuática pertencente á familia da alismatáceas.

*Alisma plantago-aquatica*.
Ilustración.
## Descrición

É unha planta herbácea perenne que alcanza 10-100 cm de lonxitude cunha raíz fibrosa e bulbosa con varias follas basais de 15-30 cm de lonxitude formando unha roseta, estas son oblongas ou lanceoladas, subcordadas na base con peciolos longos e acanalados parecidos aos do xénero Plantago. O talo floral é triangular e alcanza un metro de altura, xorden directamente da raíz e terminan nunha inflorescencia con pequenas e numerosas flores brancas ou rosadas que se dispoñen nunha panícula piramidal laxa, formando aneis ou feixes ao redor do talo. A corola ten tres pétalos e o cáliz tres sépalos. O froito é un aquenio cunha semente.

## Distribución

É nativa do Hemisferio Norte, en Europa, Asia e Norteamérica.

## Hábitat

Medra en lugares húmidos e pantanosos, beiras dos ríos, pozas e encoros.

## Etimoloxía

A palabra *alisma* dise provén do celta e significa "auga", en referencia ao seu hábitat onde crece. Os primeiros botánicos nomeárona *plantago* pola semellanza das súas follas.

## Taxonomía

*Alisma plantago-aquatica* foi descrita por Carl von Linné e publicada en *Species Plantarum* 1: 342. 1753.

Sinonimia

|  |
| --- |
| * Alisma subcordatum Raf.
* Alisma plantago-aquatica subsp. michaletii Asch. & Graebn.
* *Alisma paniculatum* Stokes
* *Alisma latifolia* Gilib.
* *Alisma cordifolium* Murray
* *Alisma brevipes* Greene
* *Alisma angustifolia* Hoppe
* *Echinodorus vulgaris* Bubani
* *Alisma verticillatum* Dulac
* *Alisma major* Gray
* *Alisma orientale* (Sam.) Juz. en V.L.Komarov (ed.), Fl. URSS 1: 281 (1934).
* *Alisma flavum* Thunb., Fl. Jap.: 153 (1784), nom. illeg.
* *Alisma coreanum* H.Lév., Repert. Spec. Nov. Regni Veg. 8: 286 (1910).
* *Alisma jianshiensis* J.K.Chen, X.Z.Sun & H.Q.Wang, Wuhan Bot. Res. 1(2): 250 (1983), non latin descr.
 |

## Notas